Κατερίνα Δελή

Η Κατερίνα Δελή, γεννημένη στις 12 Ιανουαρίου 1975 στην Αθήνα, είναι Ελληνίδα καλαθοσφαιρίστρια. Διαθέτει ύψος 1,70 μέτρα και αγωνίζεται στη θέση του Point Guard.

 Αγωνιστική πορεία 
 Ελληνικά πρωταθλήματα 
Η Κατερίνα Δελή γεννήθηκε στις 12 Ιανουαρίου 1975 στην Αθήνα. Ξεκίνησε το μπάσκετ στην Ακαδημία Ηλιούπολης και συνέχισε στον Σπόρτιγκ, στα Άνω Λιόσα και στον Πανιώνιο, κατακτώντας με όλους τους συλλόγους που αγωνίστηκε το Πρωτάθλημα Ελλάδας καθώς και το Κύπελλο Ελλάδος.

Την τελευταία ημέρα των μεταγραφών για την αγωνιστική περίοδο 2005-06 η Δελή συμφώνησε με τον Πανιώνιο και, φορώντας το περιβραχιόνιο της αρχηγού, βοήθησε την ομάδα να ανέλθει από την Α2 Εθνική στην κορυφαία κατηγορία του ελληνικού γυναικείου μπάσκετ.«Ιστορικό τρόπαιο για... ιστορικό» , άρθρο στον ιστότοπο της εφημερίδας «Η Καθημερινή», 28 Απριλίου 2007. Την επόμενη χρονιά, 2006-07, η Δελή προσέθεσε με την ομάδα της Νέας Σμύρνης στην τροπαιοθήκη της το έβδομο προσωπικό της Πρωτάθλημα Ελλάδος.

Τον Ιούνιο του 2009 έλαβε μεταγραφή στη - νεοφώτιστη τότε στην Α1 Εθνική Κατηγορία - Φ.Ε.Α. Ν. Φιλαδέλφειας / Ν. Χαλκηδόνας.«Έκλεισε Δελή η ΦΕΑ!» , άρθρο στον ιστότοπο Sport24.gr, 19 Ιουνίου 2009. Η αθλήτρια παρέμεινε στο σύλλογο τρία χρόνια, διατελώντας και αρχηγός της.«Δήλωση Κατερίνας Δελή (αρχηγός της ΦΕΑ)» , άρθρο στον ιστότοπο WomenSports.gr, 14 Φεβρουαρίου 2012. Κατά την αγωνιστική περίοδο 2009-10 ο σύλλογος αγωνίστηκε στον τελικό του Κυπέλλου Ελλάδος,«Στον τελικό η ΦΕΑ Ν.Φ./Ν.Χ.», άρθρο στον ιστότοπο Gazzetta.gr, 17 Απριλίου 2010.«Αθηναϊκός και ΦΕΑ στον τελικό», άρθρο στον ιστότοπο BasketNet.gr, 17 Απριλίου 2010. όπου, ωστόσο, υπέστη συντριπτική ήττα με σκορ 87-39 από τον Αθηναϊκό, χρονιά κατά την οποία η ομάδα του Βύρωνα κατέκτησε Triple Crown.«Triple crown για τον Αθηναϊκό», άρθρο στον ιστότοπο Sport24.gr, 18 Απριλίου 2010.«Final-4 Κυπέλλου: Δεν παίζεται ο Αθηναϊκός!» , άρθρο στον ιστότοπο WePlayBall.gr, 18 Απριλίου 2010. Η επόμενη αγωνιστική περίοδος, 2010-11, υπήρξε η πιο επιτυχημένη αγωνιστικά στην ιστορία του συλλόγου, καθώς κατέλαβε την 3η θέση στην Α1 Εθνική κατά την κανονική περίοδο του πρωταθλήματος και τη 2η μετά τη διαδικασία των play-off.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Στους τελικούς αντιμετώπισε την ομάδα του Αθηναϊκού,«Α1 Play off: Στον τελικό η ΦΕΑ!», άρθρο στον ιστότοπο WePlayBall.gr, 8 Μαΐου 2011. χάνοντας το τρόπαιο με τρεις συνεχόμενες ήττες.«Αποτελέσματα Τελικών Α1: Δυναστεία Αθηναϊκού!», άρθρο στον ιστότοπο WePlayBall.gr, 12 Μαΐου 2011. Την αγωνιστική περίοδο, 2011-12, η Φ.Ε.Α. αντιμετώπισε πολύ σοβαρά οικονομικά προβλήματα, με τις αθλήτριες να πραγματοποιούν αποχή από τις προπονήσεις για κάποιο διάστημα.«Αποχή στη ΦΕΑ», άρθρο στον ιστότοπο του NovaΣΠΟΡ FM, 9 Φεβρουαρίου 2012.«ΦΕΑ: "Ανοχή τέλος! Δεν κατεβαίνουμε να παίξουμε"», άρθρο στον ιστότοπο SuperBasket.gr, 9 Φεβρουαρίου 2012. Η Δελή δημοσίευσε στον Τύπο προσωπική επιστολή γνωστοποιώντας τα αιτήματα των συναθλητριών της.

Τον Ιούλιο του 2012, δηλώνοντας απογοητευμένη από τις δυσάρεστες καταστάσεις που βίωσε το προηγούμενο διάστημα και μη θέλοντας να κλείσει την καριέρα της με αυτές ως ανάμνηση, εντάχθηκε στην ομάδα του Αστέρα Εξαρχείων, όπου παρέμεινε για μία χρονιά προτού ο σύλλογος αποσυρθεί οικειοθελώς από τις εθνικές κατηγορίες.«Δελή και Βλάχου στον Αστέρα» , άρθρο στον ιστότοπο SuperBasket.gr, 7 Ιουλίου 2012.«Δεν συμμετέχει στην Α2 ο Αστέρας Εξαρχείων, μύδρους κατά ΕΟΚ!», άρθρο στον ιστότοπο WePlayBall.gr, 24 Ιουλίου 2013. Παρόλο που είχε προγραμματίσει την απόσυρσή της από την ενεργό δράση, το φθινόπωρο του 2013 έκλεισε σε ηλικία 38 ετών συμβόλαιο με τον Ίκαρο Καλλιθέας (πρώην Εσπερίδες).«Πήρε Δελή ο Ίκαρος» , άρθρο στον ιστότοπο SuperBasket.gr, 6 Οκτωβρίου 2013.«Φινάλε με Δελή ο Ίκαρος!», άρθρο στον ιστότοπο WePlayBall.gr, 5 Οκτωβρίου 2013.

 Κύπελλο Ελλάδος 
Η Δελή έχει συμμετάσχει πέντε (5) φορές σε τελικό Κυπέλλου Ελλάδος, τρεις (3) με το Σπόρτιγκ Αθηνών, μία (1) με το Δ.Α.Σ. Άνω Λιοσίων και μία (1) με τη Φ.Ε.Α.«Συμμετοχές Αθλητριών στους Τελικούς του Κυπέλλου Γυναικών» , πληροφορίες στον επίσημο ιστότοπο της Ε.Ο.Κ. Έχει κατακτήσει με το τρόπαιο δύο φορές, το 1998-99 με το Σπόρτιγκ Αθηνών και το 2003-04 με το Δ.Α.Σ. Άνω Λιοσίων.«Η Iστορία των Tελικών Κυπέλλου Γυναικών» , πληροφορίες στον επίσημο ιστότοπο της Ε.Ο.Κ.

 Ευρωπαϊκές διοργανώσεις 
Η Δελή έχει συγκεντρώσει μια δεκαπενταετία παραστάσεων σε ευρωπαϊκές διοργανώσεις, φορώντας τα χρώματα τεσσάρων διαφορετικών ομάδων.«Deli, Aikaterini», ιστορικό συμμετοχών της αθλήτριας σε διοργανώσεις της FIBA Europe. Η παρουσία της στα γήπεδα συνέπεσε με μια περίοδο όπου το ελληνικό γυναικείο μπάσκετ βρισκόταν σε σχετική ακμή και οι σύλλογοι κατείχαν τα απαραίτητα οικονομικά μέσα, ενώ από το καλοκαίρι του 2011 καμία ομάδα δεν συμμετέχει πλέον σε διοργανώσεις εκτός συνόρων.

Συμμετοχές σε ευρωπαϊκές διοργανώσεις Έτος  Διοργάνωση  Σύλλογος  G  Min  PPG  RPG  APG 1994  European Cup Liliana Ronchetti  Acadimia 75  ?  ?  ?  ?  ?  1995  European Cup Liliana Ronchetti  Acadimia 75  1  40.0  9.0  2.0  0.0  1997  EuroLeague Women  Sporting Flash 9.61  14  24.1  4.6  1.6  2.5 1998  EuroLeague Women  Sporting Flash 9.61  14  27.4  5.3  1.3  1.7 1999  Ronchetti Cup  Sporting Flash 9.61  5  21.6  2.4  1.2  0.8 2000  EuroLeague Women  Sporting Flash 9.61  14  35.4  8.4  2.1  1.6 2001  EuroLeague Women  Sporting Flash 9.61  10  29.8  7.6  2.0  0.9 2002  Ronchetti Cup  Ano Liosia Basketball  10  32.6  14.4  2.7  2.8 2003  FIBA Europe Cup for Women - Conference South  Ano Liosia Basketball  6  34.5  8.7  2.8  2.7 2003  FIBA Europe Cup for Women - Pan European Phase  Ano Liosia Basketball  8  37.4  12.9  3.6  2.9 2004  FIBA Europe Cup Women - Conference South  Ano Liosia Basketball  5  34.8  10.8  4.2  3.0 2008  EuroCup Women  Panionios G.S.S.  10  32.5  8.3  2.5  1.2 2009  EuroCup Women  Panionios G.S.S.  10  25.7  7.9  1.5  1.9

 Εθνική Ελλάδος 
Τον Ιούλιο 1990, σε ηλικία 15 ετών κλήθηκε στην εθνική κορασίδων με την οποία πήρε μέρος σε διεθνές τουρνουά. Το 1991 συμμετείχε στο Πανευρωπαϊκό Πρωτάθλημα Κορασίδων και το ίδιο έτος κλήθηκε στην εθνική νεανίδων και πήρε μέρος στο Βαλκανικό Πρωτάθλημα Νεανίδων. Το 1992 μετείχε στο Βαλκανικό Πρωτάθλημα Νεανίδων αλλά και στο αντίστοιχο Πανευρωπαϊκό. Από το 1994 ως το 2005 ήταν βασικό στέλεχος της Εθνικής Γυναικών, με την οποία αγωνίστηκε σε 152 αγώνες σημειώνοντας 660 π. Είναι στην πρώτη πεντάδα σε αριθμό συμμετοχών και στη πρώτη δωδεκάδα των καλύτερων σκόρερ στην ιστορία της Εθνικής Ελλάδας.

Με την εθνική ομάδα έλαβε μέρος στις προκριματικές ή ημιτελικές φάσεις πρόκρισης τεσσάρων Παγκοσμίων Πρωταθλημάτων (1995, 1997, 1999, 2001), στις τελικές φάσεις τριών Πανευρωπαϊκών Πρωταθλημάτων (2001, 2003, 2005), στους Μεσογειακούς Αγώνες 1997 (4η θέση) και στους Ολυμπιακούς Αγώνες 2004 στην Αθήνα (7η θέση).

Συμμετοχές στην Εθνική Ελλάδος  Εθνική  Συμμετοχές  Πόντοι  Μ.Ο. Πόντων   Κορασίδων  15  76  5.07  Νεανίδων  28  175  6.25  Νέων Γυναικών  0  0   0  Γυναικών  155  677  4.37  ΣΥΝΟΛΟ  198	 928  4.69

Συμμετοχές σε διοργανώσεις της FIBA Έτος  Διοργάνωση  Εθνική  Θέση  PPG  RPG  APG 1991  European Championship for Cadettes  Κορασίδων  5  7.6  0  0  1992  European Championship for Junior Women  Νεανίδων  10  ?  ?  ?  1997  European Championship for Women (Qualifying Round)  Γυναικών   6.4  1.4  1.9 1999  European Championship for Women (Challenge Round)  Γυναικών   6  0.8  0.4 2001  European Championship for Women (Qualifying Round)  Γυναικών   4.2  1  2.5 2001  European Championship for Women (Semi-Final Round)  Γυναικών   3.5  1.7  1.5 2001  European Championship for Women  Γυναικών  10  5.3  2.3  0.7 2003  European Championship for Women  Γυναικών  9  8.3  1.1  1.4 2004  FIBA Diamond Ball Tournament for Women  Γυναικών  4  4.7  2  0.7 2004  Olympic Games: Tournament for Women  Γυναικών  7  2.7  1.6  1.1 2005  EuroBasket Women  Γυναικών  10  1.7  1.3  0.3

 Παραπομπές 

 Εξωτερικοί σύνδεσμοι 


Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες Ακαδημίας Ηλιούπολης
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες ΔΑΣΑΛ
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες ΦΕΑ
Κατηγορία:Καλαθοσφαιρίστριες Αστέρα Εξαρχείων
Κατηγορία:Καλαθοσφαιρίστριες Γ.Σ. Ικάρου Καλλιθέας
Κατηγορία:Καλαθοσφαιριστές ιταλικών συλλόγων
Κατηγορία:Προπονητές καλαθοσφαίρισης Περιστερίου
Κατηγορία:Πόιντ γκαρντ
Κατηγορία:Καλαθοσφαιριστές στους Θερινούς Ολυμπιακούς Αγώνες 2004